open-index/open-wikipedia-markdown huggingface dataset:
Ofakim

**Ofakim** (hebraisk: , direkte oversatt: «horisonter», offisielt også stavet **Ofaqim**) er en by i Sørdistriktet i Israel. Ifølge Israels statistiske sentralbyrå (CBS) hadde byen en total befolkning på 24&nbsp;000 på slutten av 2004. 

## Historie
Ofakim ble grunnlagt som en utviklingsby den 19. april 1955, beregnet til bosetting av nye innvandende jøder fra Nordafrika. Senere tilkom det innvandrere fra fremfor alt Iran, Egypt, India, Romania, Etiopia og Sovjetunionen.

De israelske utviklingsbyer har historisk ofte hatt en relativt høy andel innbyggere som mottar sosialhjelp. Byen skulle fra tidlig av slite med strukturelle problemer, særlig grunnet den større avstanden til landets sentrale deler.

Offisielt regnes Ofakim til tilfangsområdet rundt Be'er Sheva, der mange av dens innbyggere har sine arbeidsplasser. For å knytte byen og andre byer i samme kategori tettere dammen ble det bygget en jernbanelinje fra Ashkelon til Be'er Sheva som løper via Ofakim, Netivot og Sderot på sin vei til Ashkelon.

Zvika Greengold, en israelsk nasjonalhelt fra Jom-Kippur-krigen, var borgermester av Ofakim.

Ca 3&nbsp;km sør for Ofakim begynner den stort anlagte Hatzerim flybase med det israelske forsvarets flyverakademi og Israeli Air Force Museum.

## Referanser


## Eksterne lenker
*
The Last Jaws

:*For det amerikanske rockebandet, se [[Great White (band)]]*.

***The Last Jaws*** (originaltittel: *L' Ultimo squalo*) er en engelskspråklig italiensk skrekkfilm fra 1981 regissert av Enzo G. Castellari. Hovedrollene spilles av James Franciscus og Vic Morrow. Filmen handler om en hvithai som terroriserer en liten kystby hvor et mesterskap i vindsurfing er like rundt hjørnet.

Den er også kjent under titler som *The Last Shark* og *Great White*.

Filmen ble trukket fra amerikanske kino etter kort tid fordi Universal anklaget den for å være en plagiat av Spielbergs *[[Haisommer]]*.

## Handling
Det er sommer og sol, og den lille kystbyen Port Harbor er klar for å arrangere sin årlige konkurranse i vindsurfing. Idyllen blir imidlertid brutalt ødelagt da en blodtørstig hvithai plutselig dukker opp. Siden den lille byen livnærer seg på turisme er styresmaktene lite villing til at hendelsene skal komme ut. En forfatter som har haier som interessefelt og en sjømann bestemmer seg for å tilintetgjøre haien, samtidig som vindsurfing-konkurransen går av stabelen.

## Om filmen
Distribusjonen av denne filmen ble stoppet i Nord-Amerika kort tid etter utgivelsen på grunn av påstander om plagiat fra Universal Pictures som vant et søksmål mot filmen. Beskyldningene gikk ut på at den var en kopi av Steven Spielbergs *[[Haisommer]]* fra 1975. Filmen har siden ikke blitt utgitt på video eller vist på TV i USA.

Filmen gjorde det bra på amerikanske kinoer den korte tiden den gikk, og spilte inn 18 millioner dollar på en måned, noe som fikk det til å se ut som om at en her hadde med en av 1980-tallets største kassasuksesser å gjøre. Dette var også hovedårsaken til at Spielberg og Universal Studios trakk filmen for retten med beskyldninger om plagiat.

AllMovie har gitt den 2,5 av 5 stjerner.

### I Norge
Filmen ble ikke satt opp på norske kinoer, men en svensk versjon var tilgjengelig på video på starten av 1980-tallet. Den ble utgitt av det svenske Hem Video Film rundt 1982-83 under tittelen: *Jättehajen – Vindsurfarnas skräck* I 2008 ble den lansert på DVD i Norge under tittelen *The Last Jaws*.

## I rollene
(utvalg)
* James Franciscus –  Peter Benton, forfatteren 
* Vic Morrow –  Ron Hamer, sjømannen
* Micaela Pignatelli –  Gloria Benton 
* Joshua Sinclair –  Mayor William Wells 
* Giancarlo Prete –  Bob Martin 
* Stefania Girolami Goodwin –  Jenny Benton

## Referanser


## Eksterne lenker
*
Esben Ertzeid

**Esben Ertzeid** (født 1985) er en norsk tidligere fotballspiller. Han har spilt for , ,  og .

Etter at han la opp som fotballspiller, startet han å arbeide som lærer. Ertzeid underviser pr. 2023 på Sande skole i Sola kommune.

## Referanser


## Eksterne lenker
* 
* BryneFK.no – Ertzeids spillerprofil hos Bryne Fotballklubb
* B-gjengen.com – Ertzeids spillerprofil hos Brynes suporterklubb B-gjengen
Universidad Metropolitana

**Universidad Metropolitana** (forkortet **UMET**) er et privat, sekulært og ikke-kommersielt universitet i San Juan i Puerto Rico, som er en del av USA. Det inngår i universitetsystemet *Ana G. Mendez University System*, som også inkluderer Universidad del Este og Universidad del Turabo.

Universidad Metropolitana ble grunnlagt i 1980. Det har røtter tilbake til 1969, da det var en campus under Puerto Rico Junior College.

Lærestedene og de viktigste skolene og fakultetene i UMET-systemet er:
* **Metropolitan University at San Juan** (1980) – 6.595 studenter
** Escuela de Asuntos Ambientales (Miljøstudier) 255 studenter
** Programa AHORA  (Etter- og videreutdanning) – 1.334 studenter
** Administración de Empresas  (IT- og businessfag) –  1.460 studenter
** Ciencias de la Salud (Helse- og medisinfag) – 388 studenter
** Ciencias y Tecnología (Naturvitenskap og teknologi) – 774 studenter
** Educación (Lærerskole) – 1.295 studenter
** Ciencias Sociales, Humanidades y Comunicaciones (Samfunns- og humaniorafag) – 783 studenter
** Escuela de Educación Continua (Høyere grads utdanning)
** Escuela de Estudios Técnicos (Teknologi- og ingeniørfag) – 211 studenter
* **Metropolitan University at Aguadilla** – 1.957 studenter
* **Metropolitan University at Bayamon** (2002) – 2.287 studenter
* **Metropolitan University at Jayuya** – 420 studenter
* **Metropolitan University at Metro Orlando** (2003) – 79 studenter

Miljøstudiene følges nesten utelukkende på mastergradsprogram, men det er også et lite lavere grads introduksjonsstudie med en klasse.

Ved universitetet var det 10.566 studenter og 358 vitenskapelig ansatte i 2006. Studenttallet er økende. Samme år var skolepengene US$ 4.022 for alle studenter. Skolepengene er like ved alle campuser i hele Ana G. Mendez Universitetssystem. Studiene gis opp til doktorgradsnivå siden 2005, med 85 doktorgradsstudenter første året. 64-67% av studentene er kvinner.

## Eksterne lenker
* Universidad Metropolitana hjemmeside 
* UMET Aguadilla
* UMET Fact Sheet
* Ana G. Mendez University System
Norges Huseierforbund

**Norges Huseierforbund** er et riksdekkende interesseforbund for eiere av hus og bolig som ble etablert i 1912. Organisasjonen er partipolitisk nøytral og har hovedkontor i Bergen.

Organisasjonens overordnede mål er å arbeide for at hver enkelt borger skal kunne bo i et godt miljø med trygghet for seg selv og familien.

Organisasjonen gir ut medlemsblad tre ganger i året.

## Historie
### De første årene
Forløperen til dagens forbund ble startet i 1894 under navnet Gårdeierforeningen av 1894. Foreningen hadde 33 medlemmer, og årskontingenten var på kr 2. I 1898 ble navnet endret til Kristiania gårdeierforening. Foreningen opprettet et «assistancekontor», hvor gårdeierne kunne henvende seg for råd og hjelp til drift og forvaltning av sine utleiebygg. Foreningen startet egen bankvirksomhet, da bankene trakk sine lån til gårdeierne i årene etter krakket i 1899.

Den første formålsbestemmelsen vedrørende interessepolitikk i forhold til kommunen og andre offentlige myndigheter kom i 1903. Fra da av skulle foreningen «have oppmerksomheten henvendt på alle kommunale foranstaltninger der vedrører gård og grunneiernes interesser».

Kristiania Gaardeierforening tok i 1912 initiativ til å stifte en landsdekkende organisasjon, Norges huseieres Landsforbund, som året etter ble kalt Norges Huseierforbund.

Frem til første verdenskrig var det særlig skattespørsmål og offentlige reguleringer som opptok forbundet. Etter utbruddet av første verdenskrig ble det innført husleieregulering i 1915. Dette ble en sak forbundet kjempet mot i alle år frem til den ble vedtatt avviklet i 1999.

I mellomkrigstiden engasjerte foreningen seg også i flere miljø- og sanitærspørsmål, for eksempel problemer med rotter, veggdyr, hussopp, og avfallshåndtering. Forbundet iverksatte også mer estetiske kampanjer som skulle gjøre byen vakrere.
### Etter andre verdenskrig
Årene etter andre verdenskrig var preget av gjenoppbygging og streng regulering fra myndighetene. Foreningen bidro til gjenoppbyggelsesprosessen gjennom deltakelse i ulke nemnder, utvalg og komiteer (som det var mange av på denne tiden).

Samtidig fortsatte foreningen arbeidet mot husleieregulering, eiendomsskatt og strengere reguleringer på bolig- og eiendomsmarkedet. Foreningen fremsatte krav om at kommunale avgifter måtte samsvare med det tilbudet kommunen ga.

### Delingen av forbundet
I 1987 meldte Oslo-foreningen seg ut av Norges Huseierforbund, og Oslo-foreningen tok i 1989 initiativ til å starte et nytt konkurrerende forbund som ble kalt Huseiernes Landsforbund, som i 2020  endret navn til «Huseierne». Begge forbundene eksisterer i dag parallelt og har distriktsforeninger over hele landet.

## Se også
* Huseierne
* Norske Boligbyggelags Landsforbund
* Norges Hytteforbund
* Tomtefesterforbundet

## Referanser




## Eksterne lenker
*Norges Huseierforbund
Georg Førland

**Georg Førland** (født 13. februar 1957) er dekan ved Avdeling for helsefag ved Høgskolen Stord/Haugesund. Førland var før dette instituttleder ved Diakonhjemmet høgskole. Førland er utdannet sykepleier, og tok doktorgraden med an avhandling med tittelen *Læring i helse. En studie av Lærings- og mestringssenterets helsepedagogiske kunnskapsgrunnlag og praksis*
i 2014 ved Karolinska Institutet. Førland var dekan ved campusen i Haugesund fra 1994 til 1996, og var så i perioden 1997 til 2003 rektor ved Høgskolen Stord/Haugesund.

## Referanser
Scandinavian School of Management

**Scandinavian School of Management** var en privat skole i Stavanger, som tilbød høgskolestudier i markedsførings- og ledelsesfag. Skolen var et as, og var 92,5% eid av John Bauer-konsernet.

Selskapet er slått konkurs. 

## Referanser
Universidad del Este

**Universidad del Este** (forkortet **UNE**) er et privat, sekulært og ikke-kommersielt universitet i Carolina i Puerto Rico, som er en del av USA. Det er det eldste universitetet innenfor universitetsystemet *Ana G. Mendez University System*, som også inkluderer Universidad del Turabo og Universidad Metropolitana. UNE i Carolina er integrert med seks andre campuser.

Universidad del Este ble grunnlagt i 1949.

Lærestedene og de viktigste skolene og fakultetene i universitetssystemet er:
***Eastern University at Carolina** (1949) – 6&nbsp;279 studenter
**Administración de Empresas (IT- og businessfag) – 1&nbsp;567 studenter
**Ciencias Sociales y Humanas (Samfunnsvitenskap og humaniora) – 855 studenter
**Ciencias y Tecnología (Naturvitenskap og teknologi) – 235 studenter
**Ciencias de la Salud (Helse- og medisinfag) – 411 studenter
**Escuela de Educación (Lærerskolen) – 544 studenter
**Estudios Profesionales – Programa AHORA (Etter- og videreutdanning) – 1&nbsp;595 studenter
**International School of Tourism and Hospitality Management – 941 studenter 
**Estudios Técnicos (Teknologi- og ingeniørstudier) – 131 studenter
**Educación Continua (Høyere grads studier)
***Eastern University at Cabo Rojo** – 890 studenter
***Eastern University at Manati** – 826 studenter
***Eastern University at Santa Isabel** –  685 studenter
***Eastern University at Utuado** – 516 studenter
***Eastern University at Yauco** – 1&nbsp;185 studenter

Ved universitetet var det 10&nbsp;366 studenter og 439 vitenskapelig ansatte i 2006. Studenttallet er økende. Samme år var skolepengene US$ 4&nbsp;022 for alle studenter. Skolepengene er like ved alle campuser i hele Ana G. Mendez Universitetssystem. Studiene gis opp til mastergradsnivå. 60-65&nbsp;% av studentene er kvinner, og dette endrer seg lite over tid. Om lag 40% av studentene studerer på campus, resten deltar enten i etter- og videreutdanning (Programma Ahora), eller studerer på et av de lokale undervisningssentrene.

## Eksterne lenker
* 
* Universidad del Este hjemmeside 
* UNE Fact Sheet
Universidad del Turabo

**Universidad del Turabo** (forkortet **UT**) er et privat, sekulært og ikke-kommersielt universitet i Gurabo i Puerto Rico, som er en del av USA. Det inngår i universitetsystemet *Ana G. Mendez University System*, som også inkluderer Universidad del Este og Universidad Metropolitana. UT i Gurabo er integrert med seks andre campuser.

Universidad del Turabo ble grunnlagt i 1972, men var allerede fra 1969 undercampus for Puerto Rico Junior College.

Lærestedene og de viktigste skolene og fakultetene i universitetssystemet er
***Turabo University at Gurabo** (1972)
**Administración de Empresas  (IT- og businessfag) – 2.224 studenter
** Ciencias de la Salud (Helse- og medisinfag) – 606 studenter
** Ciencias Sociales y Humanas (Samfunnsvitenskap og humaniora) – 2.085 studenter
** Ciencias y Tecnología (Naturvitenskap og teknologi) – 676 studenter
** Educación (Lærerskole) – 2.827 studenter
** Escuela Internacional de Diseño (Internasjonale designskole) 
** Escuela de Educación Continua (Høyere grads studier)
** Escuela de Estudios Técnicos (Teknisk høyskole) – 625 studenter
** Estudios Doctorales (Doktorgradsprogrammer) – 218 studenter
** Ingeniería (Ingeniørskolen) – 999 studenter
***  Instituto de Telecomunicaciones (Telekommunikasjon)
** Programa AHORA (Etter- og videreutdanning) – 2.161 studenter
* **Turabo University at Cayey ** – 1.124 studenter
***Turabo University at Isabela ** (2002) – 335 studenter
***Turabo University at Naguabo ** – 335 studenter
***Turabo University at Ponce** (2005) – 168 studenter
***Turabo University at Metro Orlando ** (2003) – 465 studenter
***Turabo University at Yabucoa ** – 1.182 studenter

Bachelorgraden i ingeniørfag er for tiden den eneste akkrediterte i Puerto Rico. Også studiene innen ernæroing og sykepleie er akkrediterte i USA.

Ved universitetet var det 14.769 studenter og 410 vitenskapelig ansatte i 2006. Studenttallet er økende. Samme år var skolepengene US$ 4.022 for alle studenter. Skolepengene er like ved alle campuser i hele Ana G. Mendez Universitetssystem. Studiene gis opp til doktorgradsnivå siden 2003, og det er om lag 200 doktorgradsstudenter ved universitetet. 52-57% av studentene er kvinner.

## Eksterne lenker
* Universidad del Turabo hjemmeside 
* UT Fact Sheet 
* Ana G. Mendez University System
Franz August Otto Pieper

**Franz August Otto Pieper** (født 27. juni 1852 i Karwitz i Pommern i Tyskland, død 3. juni 1931 i St. Louis i Missouri i USA) var en tysk luthersk teolog og forfatter.

## Liv og virke
Etter å ha tatt gymnasium i Kolberg i Pommern, emigrerte han til USA i 1870. I 1872 ble han uteksaminert fra Nortwestern University i Watertown, Wisconsin og i 1875 fra Concordia Seminary, Saint Louis i Missouri. 

Han var luthersk pastor i Manitowoc i Wisconsin (1875–78), i den perioden ble han gift med Minnie Koehn i Sheboygan. Han fikk så kall til stillingen som professor i teologi ved Concordia Seminary (1878 til 1887), hvor han også var redaktør for fakultetsjournalen *Lehre und Wehre*. I 1887 etterfulgte han Carl Ferdinand Wilhelm Walther som fakultetets rektor, og virket også som han som president for Missourisynoden i perioden 1899-1911. 

Piepers dogmatiske verk *Christliche Dogmatik* i tre bind viser hans store kjennskap til den reformatoriske litteraturen, og var den modne frukten av mer enn 50 år som lærer i dogmatikk ved Missourisynodens teologiske høyskole. 

## Verker
**Christliche Dogmatik*. 4 vols. (St. Louis: Concordia Publishing House, 1917–1924) [English translation: *Christian Dogmatics*. 4 vols. (St. Louis: Concordia Publishing House, 1950–1953)](In German, public domain) Vol I Vol II Vol III
:::oversettelse: *Kristen dogmatik*, svensk oversettelse ved Tom G. A. Hardt, Bokförlaget Pro Veritate, Uppsala 1985.
**The Synodical Conference*, an essay in *The Distinctive Doctrines and Usages of the General Bodies of the Evangelical Lutheran Church in the United States* (Philadelphia, 1892), 119-166.
**Gesetz und Evangelium* (1892)
**Das Grundbekenntnis der evangelisch-lutherischen Kirche* (St. Louis: Concordia Publishing House, 1880).
**Lehre von der Rechtfertigung* (1889)
**Unsere Stellung in Lehre und Praxis* (St. Louis, 1896)
**Lehrstellung der Missouri-Synode* (1897)
**Christ's Work* (1898)
**Das Wesen des Christentums* (1903)
**[http://hdl.handle.net/2027/inu.30000083723712 Conversion and Election : a Plea for a United Lutheranism]* (1913, HathiTrust Digital Library)
**What Is Christianity and Other Essays*. John Theodore Mueller, tr. (St. Louis: Concordia Publishing House, 1933)

## Referanser
Aishwarya Rai

**Aishwarya Rai** (født 1. november 1973 i Mangalore i India) er en indisk filmstjernene i Bollywood, og tidligere Miss World i 1994. 

Hun har spilt i mange indiske filmer, samt flere amerikanske filmer og reklamer.

Hun er gift med Abhishek Bachchan som er sønnen til skuespilleren Amitabh Bachchan.

Hun mottok den indiske utmerkelsen Padma Shri for sitt kunstneriske virke i 2009.

## Referanser


## Eksterne lenker
* 
* 
*
Norsk høgskole for helhetsterapi

**Norsk høgskole for helhetsterapi** er en privat skole som tilbyr studier i alternativ behandling. Den lå tidligere i Oslo, men er nå (2013) flyttet til Tønsberg. Skolen ble etablert i 1982 og eies av et aksjeselskap med flere eiere.

Skolen tilbyr et 4-årig deltidsstudium i helhetsmedisin som leder fram til den ikke-beskyttede tittelen *helhetsterapeut*. Studiet omfatter kinesiologi, kost og ernæring, fotsoneterapi, aromaterapi, øreakupunktur, meridiandrenasje, Bachs blomstermedisin og klinisk trening.

Skolen tilbyr også kurs i kost og ernæring.

### Tap av akkreditering og rett til å bruke betegnelsen høgskole
NOKUT – Nasjonalt organ for kvalitet i utdanningen – opplyser at stedsbasert studium og nettstudium i kost og ernæring (30 studiepoeng) ble trukket tilbake etter revidering. Vedtaket ble gjort av NOKUTs styre 28. februar 2013. Høyskolen har dermed ingen akkrediterte studietilbud på høyere utdanningsnivå, og kan derfor ikke bruke betegnelsen høgskole.

Skolen har heller ikke noen godkjente tilbud på fagskolenivå.

### Noter
Eiríkur Hauksson

**Eiríkur Hauksson** (født 1959) er en islandsk heavy metal-sanger, også kjent under artistnavnet Eric Hawk.

Hauksson har utdannelse som lærer. Han har også en historie innen Eurovision Song Contest, som deltager flere ganger, og siden 2004 som kommentator sammen med de andre ESC-kommentatorene fra de nordiske landene.

Han har vært bosatt i Norge siden 1988 og sunget i flere norske band.

## Eurovision Song Contest
* 1986: Vant den nasjonale finalen Söngvakeppni sjónvarpsins  på Island, med «Gleðibankinn», som en del av sangtrioen ICY.
* 1987: Sang «Lífið er lag» i nasjonale finalen på Island.
* 1991: Var en del av kvartetten Just 4 Fun, og ble plukket av NRK for å synge sangen «Mrs. Thompson» for Norge i den europeiske finalen.
* 2007: Vant den nasjonale finalen på Island, med «Ég les í lófa þínum», som soloartist, og fremførte også denne i den europeiske finalen (da på engelsk; «Valentine Lost»), men røk ut i semifinalen (etter å ha fått 77 poeng).

## Band (tidligere)
* Start
* Drýsill
* Wanted
* Matches For Maggie
* Aunt Mary
* Just 4 Fun
* Wild Willy's Gang
* Artch
* Ken Hensley & Live Fire

## Band (nåværende)
* Magic Pie
* Kerrs Pink

## Referanser


## Eksterne lenker
* 
* 
*
HKB 22./975 Melland-West

**Hær Kystbatteri 22./975 Melland vest (HKB 22./975)** (tysk: **Heeres Küsten Batterie 22./975 Melland-West**). Batteriet som også blir kalt Stabben fort, er en kystbefestning og et krigsminnesmerke ved Titran på Frøya i Trøndelag. Anlegget ble igangsatt av de tyske okkupantene våren 1941 og ligger på sørsiden av Titran. Avdelingen lå under Artillerigruppe Drontheim-West i Hemnskjel.

Mellom 20 og 25 bunkere ble bygget på området, alle bundet sammen ved hjelp av 200 meter med underjordiske ganger gravd ut av krigsfanger i løpet av tre år. Anlegget var en del av Atlanterhavsvollen og bestod av kommandotårn, tre kanonstillinger på Stabben og fire lyttestasjoner på Titran og Skipheia. Hver av kanonene hadde en rekkevidde på 22&nbsp;km, og kunne med letthet skyte over til Hitra. Det var også poenget med anlegget, å senke skip. I løpet av krigsårene ble en kanon brukt til å avfyre ett skudd en gang. Det skal ha vært et uhell. Kanonene er borte, men anlegget der de stod montert består.

På Titran var det mellom 500 og 600 innbyggere ved inngangen til andre verdenskrig. Like mange tyske militære holdt etter hvert hus på stedet, av og til dobbelt så mange. I tillegg kom vel 2500 krigsfanger fra østfronten, i hovedsak sovjetiske og serbiske.

De tyske styrkene okkuperte de 15 husstandene på Stabben. Titran opplevde ett bombeangrep under andre verdenskrig, men ingen ble drept eller skadd som en følge av det. Tyskerne forlot Stabben i 1944, men noen få observatører ble fram til 1946.

Det er etablert et museum i kommandotårnet med flere gjenstander fra stedet, så som krigsutstyr, kart, våpen og andre bevarte gjenstander. Kystmuseet i Sør-Trøndelag organiserer faste omvisninger om sommeren.

## Litteratur
* 

## Kilder
* «Krigsminnene føres videre på Stabben fort», Hitra-Frøya, sommeravisa 2007.
Oslo Kafeteater

**Oslo Kafeteater** (**OKT**) er en friteatergruppe som ble stiftet av Gaute Askild Næsheim og skuespiller Arnfinn Austlid i 2000. 

OKT spiller en type «nakent teater» som innebærer at de spiller forestillingene på kafeer uten scene, bruker svært lite kostymering og ingen scenografi. Særegent for gruppa er at de i stor grad involverer publikum i forestillingen. Da gruppa satt opp Macbeth i 2003 ble publikummere tatt i bruk i roller som hekser, festdeltakere og mordere. 

Gruppa mottok i 2008 støtte fra kulturrådet for å utvikle et «Forestillingslaboratorium» med utgangspunkt i en detektivhistorie inspirert av film noir. Dette prosjektet har fått tittelen *Slangenatt*. Det er et teater hvor hele kafélokalet brukes som spillerom og publikum fungerer som medspillere. I tillegg til tre faste skuespillere vil det til hver forestilling være nye musikere og gjesteartister. Hver forestilling vil få sitt eget formuttrykk inspirert av hvem som deltar.
Skien Misjonskirke

**Skien Misjonskirke** er den eldste ennå eksisterende frikirken i Norge. Kirken er tilsluttet Det Norske Misjonsforbund, og ligger på Lie i Skien. Skien Misjonskirke ble stiftet i 1856 av presten Gustav Adolph Lammers da han brøt med statskirken. Kirken ble i en periode kalt «Betania».  

## Eksterne lenker
* Skien Misjonskirke
* Video fra Skien Misjonskirke, høsten 2011

* Connect Skien
Norsk Gestaltinstitutt

**Norsk Gestaltinstitutt AS** (**NGI**) er en undervisningsinstitusjon som tilbyr utdanning i gestaltterapi og gestaltcoaching. 

Norsk Gestaltinstitutt AS tilbyr et toårs studium (som tas over fire år) i gestaltterapi. Dette studiet ble akkreditert av NOKUT i 2003 og reakkreditert i 2011. I 2006 fikk NGI akkreditert et ettårig studium (som tas over to år) gestaltorientert coaching. I tillegg har NGI toårig etterutdanning for gestaltterapeuter, toårig veilederutdanning for gestaltterapeuter og ettårig utdanning i organisasjonsutvikling. Instituttet har tidligere tilbudt et ettårig studium i utdanning i relasjonsbasert konfliktarbeid. Det er ca 250 studenter i gestaltterapiutdanningen (ca 65 i hvert årskull)

Norsk Gestaltinstitutt AS ble grunnlagt i 1986 og er organisert som et aksjeselskap eid av Daan van Baalen (72) og Gro Skottun (68). Aksjeselkapet driver en privat høgskole i Oslo, Norsk Gestaltinstitutt Høyskole. 

Skolen mottar ikke statsstøtte, og finansieres av skolepenger. 

## Referanser


## Eksterne lenker
* gestalt.no
Hane

**Hane** er navn på hannen hos tamhøns. Hos andre hønsefugler, brukes artsnavn, med -hane, som i kalkunhane, fasanhane, orrhane, påfuglhane m.fl.

I de fleste tilfeller brukes -høne om hunnen. Avkommet kalles vanligvis kylling.

*Hane* har også betydninger som vannhane (gammelt, og dansk for vannkran) og hane på et skytevåpen.

## Referanser


## Eksterne lenker
*
Rekrutter på ville veier

***Rekrutter på ville veier*** (originaltittel: *Stripes*) er en amerikansk filmkomedie fra 1981 regissert av Ivan Reitman. Filmen er satt til den kalde krigen og handler om noen uregjerlige amerikanske militærrekrutter som sendes til en amerikansk base i Tyskland. Hovedrollene spilles av Bill Murray, Harold Ramis, Warren Oates og P.J. Soles.

## Handling
Da John Winger mister jobben, leiligheten, bilen og kjæresten – alt på en dag – finner han ut at han har ett ønsker i verden: Å gå inn i hæren. Han overtaler sin venn Russel til å verve seg sammen med ham. De to blir enige om at hæren er verdens beste sted for å forsvare demokratiet. Og ikke minst, for å sjekke damer. Etter basic training blir de to, sammen med en rekke andre tvilsomme soldatemner, sendt til en militærbase i Europa ved grensen til det kommunistiske Tsjekkoslovakia.

## Om filmen

### Popularitet og økonomi
*Rekrutter på ville veier* ble en stor publikumssuksess i USA, hvor den spilte inn over $85 millioner. Den ble den femte mest innbringende filmen i USA i 1981.

Produksjonskostnadene var på ca $10 millioner.

### Anmelderne
Filmen fikk jevnt over gode skussmål av kritikerne, noe som gjenspeiles i at den har fått 86 % på Rotten Tomatoes. Den amerikanske filmanmelderen Roger Ebert  gav den 3,5 av 4 stjerner og skrev: «*an anarchic slob movie, a celebration of all that is irreverent, reckless, foolhardy, undisciplined, and occasionally scatological. It's a lot of fun*». Leonard Maltin gav den 2,5 av 4 stjerner.

## I rollene
*Bill Murray – John Winger
*Harold Ramis – Russell Ziskey
*Warren Oates – Sgt Hulka
*P.J. Soles – Stella Hansen
*Sean Young – Louise Cooper
*John Candy – Dewey "Ox" Oxburger
*John Larroquette – Capt. Stillman
*John Diehl – Cruiser
*Conrad Dunn – Francis "Psycho" Soyer
*Judge Reinhold – Elmo
*Lance LeGault – Colonel Glass

## Referanser


## Eksterne lenker
*
Gladsaxe Ny Teater

**Gladsaxe Ny Teater**, som tidligere het **Gladsaxe Teater**, ble opprettet i 1964 og den første forestillingen ble spilt våren 1965. Teatret ligger på Buddinge Hovedgade 81 i Gladsaxe.

Gladsaxe Teater stengte den 30. juni 2006. Med støtte fra både Gladsaxe Kommune og en rekke danske fond ble teateret gjenåpnet den 6. januar 2007 under navnet **Gladsaxe Ny Teater** under ledelse av Kaspar Rostrup. Rostrup innledet det nye teater, med en oppsetning av Hamlet, med skuespilleren Thure Lindhardt i hovedrollen.

## Eksterne lenker
* Gladsaxe Teater
* Gladsaxe Ny Teater
Ruging

**Ruging** kalles fosterutviklingen hos eggleggende virveldyrearter utenom fisk. Prosessen starter med at en hunn legger et befruktet egg (ofte legges flere) og slutter når skallet åpnes (klekking).

Ruging må foregå under tilnærmet optimale temperaturforhold. Dette har ført til at de forskjellige artene har eggpleie tilpasset sine leveforhold, fra krypdyras nedgraving i varm sand, til pingvinenes langvarige ståing med egget på føttene.

Rugeperioden tar slutt når individet er blitt utviklet nok til å kunne fungere utenfor skallet. Vanligvis må individet selv gjøre noe innenfra for å komme ut.
Utah State University

**Utah State University** (forkortet **USU**) er et delstatseid land-grant-universitet i Logan i delstaten Utah, USA. *USU* har lokale undervisningstilbud også i Brigham City, Tooele Uintah Basin, Moab, Ogden, Price, og Salt Lake City.

Det er forskningsbasert og har samarbeidsavtaler for teknologiforskning med både USAs forsvarsdepartement og NASA. I 1959 ble det føderalt støttede Space Dynamics Laboratory grunnlagt, hvor det har vært utviklet blant annet sensorer for romfart. Studiene på romfartsområdet rangeres tidvis som de beste i hele USA.

Det ble grunnlagt i 1888 som *Agricultural College of Utah*, etter lovforslag fra delstatspolitikeren Anthon H. Lund.

Skolene og fakultetene er:
*College of Agriculture (1888)
**Utah Agriculture Experiment Station
**Utah Water Research Laboratory
**Intermountain Herbarium
*College of Business
*College of Natural Resources, inkludert Quinney Library
*College of Humanities, Arts, and Social Sciences
**Caine School of the Arts
*Jon M. Huntsman School of Business
*College of Education and Human Services
*College of Engineering
*College of Humanities, Arts, and Social Sciences
*College of Natural Resources
*College of Sciences

Herbariet har mer enn 240&nbsp;000 eksemplarer av flora, fauna og fungi fra inn- og utland. Landbruksstudiene utdanner svært mange forst- og økologikandidater til føderale skog- og landbruksetater, og universitetet driver en rekke humanitære og utviklingsfokuserte prosjekter i Afrika og Thailand.
 
Ved *USU* var det 14&nbsp;444 studenter og 739 vitenskapelig ansatte i 2006, men hele 23&nbsp;000 studenter når man inkluderer også de regionale undervisningssentrene utenfor Logan. Samme år var skolepengene US$ 3&nbsp;949 for alle studenter som er folkeregistrert i delstaten Utah. Studiene gis opp til doktorgradsnivå.

## Sport
På det sportslige plan er universitetet best kjent for sitt herrelag i basketball (Aggies). Laget spiller sine hjemmekamper i Dee Glen Smith Spectrum. Fram til 1970 ble kampene spilt i George Nelson Fieldhouse, oppkalt etter nordmannen Jørgen Nilsen.

## Referanser


## Eksterne lenker
* 
* Space Dynamics Laboratory
Utah Valley University

**Utah Valley University** (tidligere Utah Valley State College) er et delstatseid universitet i Orem i delstaten Utah, USA. Det ble grunnlagt i 1941 for å utdanne ingeniører og fagarbeidere til krigsindustrien. Det eksisterer planer om å akkreditere høyskolen som universitet.

Ved UVU var det 23&nbsp;305 studenter og 1&nbsp;256 vitenskapelig ansatte i 2006. Samme år var skolepengene US$ 3&nbsp;308 for alle studenter som er folkeregistrert i delstaten Utah. Studiene gis opp til bachelornivå.

## Referanser


## Eksterne lenker
*
Sort/Hvid

**Sort/Hvid** er et teater i København i Danmark. Det ble etablert som **Café Teatret** i 1972 i Skindergade. Etter en brann i 2014 åpnet teatret i nye lokaler i 2017.

Teatrets repertoar består av nye danske stykker og danske premierer på nyere utenlandske stykker. Det spilles som regel 4–8 forskjellige stykker på en sesong.

## Eksterne lenker
* 
* Café Teatret 1971–2011 – og nu!; Teatermuseet i Hofteatret
Blundertown

**Blundertown** var et rockeband fra Kongsvinger som tok navnet sitt fra ei låt av det australske bandet The Birthday Party. Bandet startet imidlertid opp som Lydskrift i 1981. Som Lydskrift var de i 1983 i Ny York lydstudio med Håkon Manheim som produsent, men det ble ikke utgitt noe fra denne innspillingen før i 1995, da låta «Under Fanen» havnet på samleplaten Huset – 13 år på nåde. Låta dukket i 2008 også opp på punk-samleplaten *Hurra for Norge vol. #3* (Svindel Records), i tillegg til at den i 1983 havnet på en samlekassett med nye norske band, titulert *Rock Nytt*.

På CD-en *Huset – 13 år på nåde* hadde Blundertown også et par låtbidrag, «Jennifer Rose» og «Between Our Worlds». Det var i realiteten samme band som Lydskrift, bare med nytt navn.
 
Navneskiftet skjedde i 1983 –rett før bandet utga en vinyl 7"-singel («Possibilities» og «Bil uten lys») på det svenske plateselskapet Pang records i 1983.

I 1984 spilte bandet på Gateavisas nummer-100-konsert på Trikkestallen i Oslo, sammen med Crawdaddy Simone, White Lord Jesus, A Technicolor Dream og . Samme år opptrådte de også på en gratisfestival på St.Hanshaugen i Oslo, med Hot Club de Norvege, Stavangerensemblet og Raga Rockers.

Senere spilte bandet bl.a. support for Can Can og Stage Dolls og fikk etter hvert en del medieomtale i hovedstaden, primært i subkulturelle kretser. 

Bandet besto av Denis Decay (Kamphaug) (gitar/vokal) Even Finsrud (trommer) Levi Henriksen (bass) og Paul Larsson (gitar).

Henriksen og Decay fortsatte senere i bandet Heart of Mary, Finsrud gikk til bandet Volk und Waffen, mens Larsson startet opp The Great Shark Hunt, hvor Finsrud også slo trommer. Medlemmene har senere spilt i band som The Hitchcocks, The Bluebeat, The Siren Clouds, Hütte Tü, Molefunkers, Home Groan og Bra Landsens Folk.

Levi Henriksen er også kjent som forfatter og har tidligere blant annet mottatt Bokhandlerprisen.

## Referanser
Rialto Teatret

**Rialto Teatret** eller **Camp X Rialto** på Frederiksberg i Danmark var opprinnelig kino, bygget i 1924, men ble også brukt som teaterscene, blant annet under andre verdenskrig. I 1981 opphørte kinodriften, og bygningen ble innredet til teaterbruk. Teatrets første leder var Ebbe Langberg, som ved sin død i 1989 ble avløst av Flemming Enevold. Siden var Anders Ahnfeldt-Rønne leder fra 1992 til 2007. Under sin tilværelse var teatret preget av eksperimenter og fleksibilitet, så vel i sitt repertoar som i utnyttelsen av scene- og publikumsrom.

I 2007 ble bygningen – tross Rialtoteatrets motstand – overtatt av Camp X (Teater X), som i sine første år fikk holde til i Rialtos og Aveny Ts bygninger, men som etter det skal etableres i et nytt hus. Dette skiftet var en av de mere kontroversielle konsekvenser av Københavns Teaters store rokade mellom de københavnske scener.

Camp X Rialto er med i samarbeidet Københavns Teater.

## Referanser


## Eksterne lenker
* Camp X hjemmeside
Kammarimjelle

**Kammarimjelle** (*Melampyrum cristatum*) er en blomsterplante i marimjelleslekta (snylterotfamilien), som har hatt en viss utbredelse på Sør-Østlandet fra Osloområdet og sørover til Fredrikstad i Østfold og Kragerø i Telemark.

Kammarimjelle blir 10–30&nbsp;cm høy, har smale, lansettformede motsatte blad, og en blomsterstand i toppen av ca. 15&nbsp;mm lange purpurrøde og gule blomster.

Det er dokumentert ca. 14 forekomster av planta i Norge. Arten er rødlistet og det blir beskrevet at den er meget nær utryddelse i Norge.

## Referanser




## Eksterne lenker
*
Rigmor von Hanno

**Rigmor von Hanno** (født Aasa Rigmor Osen 12. desember 1919, død 31. juli 1970) var en norsk billedhugger, arkitekt og bokkunstner. Hun var fra 1938 gift med Carl von Hanno i hans andre ekteskap. 

## Elever
* Nini Anker Dessen (1957 – 1960)

## Verk
* Døpefont i Majorstuen kirke.

## Referanser
Affutasje

**Affutasje** (fra fransk *affûtage*, avledet av *affûter*, 'legge et trestykke under') eller **lavett** (fra tysk *Lafet*, fra fransk *l'affût*, 'underlaget') er et underlag, understell eller monteringsstativ til tunge våpen.

Betegnelsen kan benyttes om et kanonunderlag, kanonvogn eller morterstativ, men benyttes også om et stativ til fast montasje av lette eller tunge maskingevær på kjøretøy, eller bare stående på jorden eller på et skip.

De første kanonene ble lagt direkte på bakken, med jord stablet opp under munningsenden av løpet for å øke høyden. Etter hvert som størrelsen på kanonene økte, begynte de å bli festet til tunge trerammer eller -senger som ble holdt nede av staker. Disse begynte å bli erstattet av hjulgående vogner tidlig på 1500-tallet.

Fordelen med et understell til kanonen er bedre kontroll over våpenet under skyting og dermed større skuddvidde. Det finnes affutasjer til montering av 2, 3 eller 4 like maskingevær, såkalte tvilling-, trilling- og firlingaffutasjer, som kan være manuelt eller maskinelt rettet. Fordelen er her at en enkelt skytter kan yte større ildkraft, da avtrekkermekanismene betjenes synkront. Slike affuteringer anvendes hovedsakelig på luftvernsvåpen.

Betegnelsen lavett (for eksempel kanonlavett) er etymologisk beslektet med affutasje (gjennom tysk fra fransk l'affût). Kannonlavetter er vanligvis utstyrt med hjul for transport. På eldre munnladere er lavetten utstyrt med ladestokk, pussesaker og annet ustyr til kanonen. På nyere feltkanoner har lavetten ofte en skjold for å beskytte mannskapet mot skudd og splinter.

## Referanser


## Litteratur
* Manucy, Albert C. (1949): ''Artillery Through the Ages: A Short Illustrated History of Cannon''. Washington DC: National Park Service.

## Eksterne lenker

* The Gun Carriage, *Wiktionary*
* Why a gun carriage is used to carry the Queen, *CNN*
Ankerspill

Et **ankerspill** er en vinsjinnretning som holder igjen og håndterer ankerkjettingen eller tau på en båt, som gjør at ankeret kan heves eller senkes via et tannhjul. En brems er også montert for å øke kontrollen over ankeret/tauet, og ankerspillet drives normalt av en elektrisk eller hydraulisk motor som kjører via et girspor.

## Referanser


## Eksterne lenker
*
Dekk (skip)

**Dekk** (av nedertysk *deck*, av *decken*, «dekke») er en permanent avdekning over et skrog eller rom på et sjøfartøy. Større fartøy kan ha et eller flere gjennomgående dekk. Hoveddekket, som er det øvre dekket, er som regel mer kraftig dimensjonert for å gi fartøyet en rigid basis.

## Referanser
Bernardino de Sahagún

**Bernardino de Sahagún** (født ca. 1499 i Sahagún i León, Spania, død 5. februar 1590 i Mexico by) var en spansk fransiskanermunk. Han skrev en rekke tospråklige verk på nahuatl og spansk som i dag regnes blant de aller viktigste for rekonstruksjonen av aztekisk mytologi og Mexicos tidlige historie.

Han er mest kjent som forfatter/redaktør av *Historia General de las Cosas de Nueva España* i 1578 til 1580, kjent som *[[Florentinerkodeksen]]* etter sitt nåværende oppholdssted i et bibliotek i Firenze.

Sahagún kom til Mexico i 1529 og kombinerte misjonsvirksomhet med innsamling av historie og mytologi fra aztekerne. Han var opptatt av at misjonsvirksomheten burde foregå på det lokale språket nahuatl for at budskapet skulle nå fram.

## Referanser
Armégruppe B

**Armégruppe B**, tysk: *Heeresgruppe B*, var en betegnelse på tre ulike tyske armégrupper under andre verdenskrig.

Armégruppen ble satt opp første gang 12. oktober 1939 under kommando av Fedor von Bock. Under slaget om Frankrike sto armégruppen for angrepet på Belgia og Nederland. Armégruppen besto da av Attende armé under Georg von Küchler og Sjette armé under kommando av Walter von Reichenau.

På Østfronten ble armégruppen gjenopprettet da Armégruppe Sør ble delt i forbindelse med Operasjon Blau, sommeroffensiven mot Kaukasus. Mens Armégruppe A rykket mot Kaukasus, rykket Armégruppe B under ledelse av Maximilian von Weichs fram mot Volga og Stalingrad.

Armégruppen ble satt opp igjen 14. juli 1943 i det nordlige Italia under ledelse av Erwin Rommel og senere i det nordlige Frankrike. 6. juni 1944 ble den forflyttet til det nordlige Frankrike, og 19. juli 1944 overtok Günther von Kluge kommandoen. Allerede 17. august samme år overtok Walter Model kommandoen, og hadde den under deltakelsen i Ardenneroffensiven og fram til armégruppen ble omringet i Ruhr i mars/april 1945 og hvor de siste delene kapitulerte 21. april 1945.

## Øverstkommanderende

## Se også

* Armégruppe A
Kelvin (andre betydninger)

**Kelvin** kan vise til:
*Kelvin, en måleenhet for temperatur.
*William Thomson Kelvin, britisk fysiker.
*Kelvin (navn), et guttenavn.
*Kelvingrove Park, en park i Glasgow, Skottland.
*Kelvin (elv), en elv som renner gjennom Kelvingrove Park.
Labiovelar konsonant

En **labiovelar konsonant** er enten en labial-velar konsonant (en konsonant som har to artikulasjonssteder, både på leppene og på den myke ganen) eller en labialisert velar.

Den vanligste labiovelare konsonanten er . En annen er dens ustemte variant .
Saltillo (lingvistikk)

I meksikansk lingvistikk er **saltillo** den glottale plosiven . Den fikk navnet sitt av tidlige grammatikere for klassisk nahuatl. I flere av de moderne variantene av nahuatl uttales saltillo nå som [h], og begrepet «saltillo» viser til begge disse uttalene.

I forskjellige ortografier for nahuatl skrives saltillo på forskjellige måter. Den skrives enten som en apostrof, , , en grav aksent over foregående vokal eller den skrives ikke i det hele tatt.

## Se også
* Glottal plosiv
* Hamza
* Okina

## Eksterne lenker
*  Definisjonen på saltillo
Terrorangrepet i Abu Minasir 14. mai 2008

**Terrorangrepet i Abu Minasir 14. mai 2008** skjedde da en selvmordsbomber sprengte seg selv ved en begravelse for en lokal lærer i landsbyen Abu Minasir, like ved Abu Ghraib, Bagdad Irak.

## Bakgrunn
Diyala-provinsen, øst for Bagdad og landsbyen Abu Minasir, har de seneste månedene i 2007 og 2008, sett flere harder kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.

## Angrepet
Selvmordsbomberen detonerte eksplosivene sine i en forsamling av sørgende i en predominerende sunnimuslimsk landsby ca. 20 km vest for Bagdad. Politi i nærtliggende Falluja sa at begravelsen var for rektor på en teknisk skole i landsbyen Abu Minasir i Abu Ghraib. Rektoren ble skutt og drept 12. mai. Rektorens søskenbarn var en høytstående politimann i Falluja, og hans familie var også med i en sunnimuslimsk anti-al-Qaida-gruppe i området.

### Skader
Antall drepte ble oppgitt til mellom 20 og 22, mens antall sårede varierte fra 35 til 40.

## Ansvar
Ingen tok på seg ansvaret for angrepet.

## Se også
* Terrorangrepet i Sadiya 4. april 2008
* Terrorangrepet i Baquba 15. april 2008
* Terrorangrepet i Bagdad 1. mai 2008
* Terrorangrepene i Baladrouz 1. mai 2008

## Referanser


## Eksterne lenker
*  Al Jazeera: Bomber strikes Iraq funeral, 14. mai 2008
Concordia Seminary

**Concordia Seminary** ligger i Clayton, Missouri, en forstad på vestsiden av St. Louis. Institusjonens fremste mål er å utdanne pastorer, diakoner, misjonærer, prester og kirkeledere til Lutheran Church - Missouri Synod (LCMS). Dagens rektor ved skolen er pastor Dr. Dale Meyer.

Concordia Seminary er det eldste amerikanske lutherske presteseminaret, og et av de største i USA. Da det ble startet i 1839 lå presteseminaret i Perry County, Missouri. I 1849 ble det flyttet til Saint Louis, og i 1926 til sin nåværende campus. Concordia deler oppgaven med utdanning av prester til LCMS med Concordia Theological Seminary i Fort Wayne, Indiana.

Institusjonen i Saint Louis har blitt karakterisert som LCMS' «teoretiske» (dvs. akademiske) seminar, mens Concordia Theological Seminary i Fort Wayne ble karakterisert som det «praktiske» seminaret, men disse forskjellene har ikke lenger noen betydning. 
Seminaret blir sett på som teologisk konservativt siden det ikke tilbyr studieplass til kvinner som ønsker å bli prester, og også fokuserer på en historisk-grammatikalsk fortolkning av bibelen.

Radiostasjonen KFUM-AM 850 har sitt studio og sender på campusen, og igjennom mange år ble radioprogrammet «Lutheran Hour» produsert her.

## Seminex-kontroversen
Concordia Seminary ble kjent gjennom nasjonale amerikanske medier i 1974 når 45 av fakultetets 50 lærere, sammen med hoveddelen av studentene, sluttet for å starte en rivaliserende institusjon kjent som Seminex, eller «Concordia Seminary i eksil». Seminex-kontroversen ble forårsaket av at fakultetets rektor, John Tietjen, ble anklaget av den mer konservative synodepresidenten, Jacob Preus, for å tillate falsk lære. Mer spesifikt gikk anklagen på at Tietjen hadde tillatt undervisning i den historisk-kritisk metode i bibelfortolkningen, og at det ble lagt for sterk vekt på evangeliet på bekostning av hele Bibelens lære. Seminex ble aldri noen stor suksess, mest fordi de hadde problemer med å få prestestillinger til studentene sine. Seminex opplevd en stor nedgang på nye studenter gjennom 1970-årene. Den siste eksamensfesten i Saint Louis ble holdt i mai 1983. Seminex fortsatte å eksistere som en utdannelsesinstitusjon på LSTC campus i Chicago frem til 1987.

## Referanser


## Eksterne lenker
* 
* The Story of Seminex
Sting Ray-torpedo

En **Sting Ray-torpedo** er en lettvektstorpedo (LWT) utviklet for Royal Navy av BAE Systems. Sting Ray Mod 0 ble satt i tjeneste i 1985, mens den oppgraderte versjonen, Sting Ray Mod 1, ble tatt ibruk i 2006.
Knoppmåler

**Knoppmåler** (*Gymnoscelis rufifasciata*) er en sommerfugl i gruppen av de egentlige målere (Geometridae). Den finnes over hele Sør-Norge.

## Utseende
En liten (vingespenn 15 – 19 mm), slank, smalvinget, gråbrokete måler. Begge vingepar er gråspraglete med to brede, rødbrune tverrbånd som er kantet med hvitt på innersiden. Hannen har lange hårpensler på bakkroppsspissen. Larven er kort og kraftig, litt knudrete, purpuraktig brun. Ryggen er litt lysere med pileformede, purpurfargede flekker.

## Levevis
Denne arten kan finnes i mange ulike habitater. Larven lever på knopper, blomster og frukter av en rekke forskjellige planter. De voksne målerne flyr i to generasjoner hvert år, i april – mai (enkelte ganger så tidlig som i januar i milde vintre) og i juli.

## Utbredelse
Dette er en palearktisk art som finnes i Nord-Afrika, Europa og Nord-Asia. I Norge er den funnet nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Gymnoscelis rufifasciata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Kronemåler

**Kronemåler** (*Chloroclystis v-ata*) er en sommerfugl i gruppen av de egentlige målere (Geometridae). Den er ikke vanlig i Norge men er funnet spredt på Østlandet og Sørlandet.

## Utseende
En liten (vingespenn 14 – 19 mm), slank, smalvinget, grønnspraglete måler. **Forvingen** er grønn med fine, mørke tverrlinjer, midt i vingen med en markert, svart, V-formet tegning som gjør det lett å kjenne arten igjen. **Bakvingen** er hvit. Larven er lysbrun, langs ryggen med tre smale, brune lengdestriper og en rekke av brune eller purpurfargede, pileformede  tegninger.

## Levevis
Arten kan finnes i ulike miljøer, larvene lever på blomstene av mange forskjellige planter, blant andre hyll og bjørnebær. De voksne målerne flyr i juni – juli.

## Utbredelse
Arten finnes i Europa, bortsett fra de nordligste delene, i Nord-Afrika og i det nordlige Asia.
I Norge er kronemåleren sjelden og bare funnet i tre kommuner ved Oslofjorden: Moss i Østfold, Frogn i Akershus og Hurum i Buskerud.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Chloroclystis v-ata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site